นินจาฮาโตริ
ตัวละคร

ฮาโตริ คันโซ (ญี่ปุ่น: 服部 貫蔵; โรมาจิ: Hattori Kanzō) เป็นนินจาอิงะวัย 11 ปี ซึ่งเดินทางเข้ามาเมืองหลวงและพำนักอยู่ที่บ้านครอบครัวมิตซึบะหวังฝึกฝนวิชานินจา จึงช่วยงานต่าง ๆ ภายในบ้านเพื่อตอบแทนบุญคุณ เขาเป็นผู้ที่ช่วยเหลือมิตซึบะ เคนอิจิ เด็กประถมลูกชายคนเดียวของบ้านมิตสึบะที่ไม่เอาอ่าว โดยเขาแก้ปัญหาหรือคอยช่วยเหลืออยู่เสมอ ๆ ฮาโตริ คันโซมีน้องชายคนหนึ่งชื่อฮาโตริ ชินโซ
ฮาโตริ ชินโซ (ญี่ปุ่น: 服部 心蔵; โรมาจิ: Hattori Shinzō) เป็นนินจาอิงะวัย 7 ปี และเป็นน้องชายของฮาโตริ คันโซ ด้วยความที่ยังอายุน้อย จึงใช้อาวุธได้เพียงดาบไม้ไผ่และดาวกระจายไม้ไผ่ ทั้งนี้เขามีเสียงร้องที่ดังบาดหูรุนแรง ซึ่งจะเกิดขึ้นทุกครั้งเมื่อร้องไห้
ชิชิมารุ (ญี่ปุ่น: 獅子丸; โรมาจิ: Shishimaru) เป็นสุนัขนินจาของฮาโตริ คันโซ มีลักษณะอ้วนกลม ขนหยิกปุยสีเหลือง มีความสามารถพิเศษอาทิ การปลอมตัว และสามารถทำนายสภาพอากาศได้ แต่มีข้อเสียคือตะกละตะกลามและซุ่มซ่าม มีอาหารโปรดคือชิกุวะ
ซึบาเมะ (ญี่ปุ่น: ツバメ; โรมาจิ: Tsubame) เป็นนินจาหญิงหรือคูโนอิจิร่วมสำนักกับฮาโตริ คันโซ มีลักษณะเด่นคือสวมชุดนินจาสีชมพู ออกตัวว่าตนชอบและประกาศว่าตนจะเป็นเจ้าสาวในอนาคตของฮาโตริ คันโซเสียด้วย เธอมีเครื่องดนตรีอยู่ห้าชิ้น ได้แก่ รีคอร์เดอร์, แคลริเน็ต, ฟลูต, ปิคโคโล และบาสซูน
เคมุมากิ เคมุโซ (ญี่ปุ่น: ケムマキ・ケムゾウ; โรมาจิ: Kemumaki Kemuzō) เป็นนินจาโคงะวัย 11 ปี แม้จะอายุเท่าฮาโตริ คันโซแต่เคมุมากิจะเตี้ยกว่า มีลักษณะเด่นคือสวมชุดนินจาสีเขียว เขาเป็นอริกับฮาโตริ คันโซและมักประมือหากทั้งสองพบกัน เคมุมากิเข้าเรียนร่วมชั้นกับมิตซึบะ เคนอิจิโดยแสร้งเป็นคนบุคลิกอ่อนแอ แต่เบื้องหลังกลับแกล้งเคนอิจิอยู่เสมอ โดยเฉพาะเรื่องที่เกี่ยวกับคาวาอิ ยูเมะโกะ
คาเงะชิโยะ (ญี่ปุ่น: 影千代; โรมาจิ: Kagechiyo) เป็นแมวนินจาของเคมุมากิ เคมุโซ มีขนสีขาว-ดำ มักเป็นคู่ต่อกรกับชิชิมารุ สุนัขนินจาของฮาโตริ มีอาหารโปรดคือปลา แต่คาเงะชิโยะน้อยใจเคมุมากิบ่อยครั้งจากการที่เขาเข้มงวดเกินไป
มิตซึบะ เคนอิจิ (ญี่ปุ่น: 三葉 ケン一; โรมาจิ: Mitsuba Ken'ichi) นักเรียนประถมวัย 11 ปี ลูกชายเพียงคนเดียวของครอบครัวมิตซึบะ เรียนหนังสือไม่เก่ง เกียจคร้าน และถูกกลั่นแกล้งบ่อย ๆ เขาแอบชอบคาวาอิ ยูเมะโกะ หญิงสาวร่วมชั้นเรียน
มิตซึบะ เคนทาโร่ (ญี่ปุ่น: 三葉 健太郎; โรมาจิ: Mitsuba Kentarō) คุณพ่อของมิตซึบะ เคนอิจิ ทำงานเป็นพนักงานบริษัท รูปพรรณอวบอ้วน มักกลับบ้านดึก มีนิสัยสูบบุหรี่ ชอบดื่มเหล้าหลังเลิกงาน และการตีกอล์ฟ
มิตซึบะ ทาเอะโกะ (ญี่ปุ่น: 三葉 妙子; โรมาจิ: Mitsuba Taeko) คุณแม่ของมิตซึบะ เคนอิจิ เป็นแม่บ้าน มีหน้าที่ดูแลความเรียบร้อยของบ้านและอาหารการกิน มีอัธยาศัยดี เธอชอบสึบาเมะ และมองว่าเคมุมากิเป็นเด็กดี นอกจากนี้เธอยังปรากฏในการ์ตูนเรื่อง โดราเอมอน โดยปรากฏในความฝันของโดราเอมอนครั้งหนึ่ง
คาวาอิ ยูเมะโกะ (ญี่ปุ่น: 河合 夢子; โรมาจิ: Kawai Yumeko) เป็นนักเรียนหญิงร่วมชั้นเรียนของมิตซึบะ เคนอิจิ และเคมุมากิ เคมุโซ และเป็นต้นเหตุที่ทำให้ทั้งสองพิพาทกันเพราะทั้งสองต่างชอบพอในตัวยูเมะโกะและพยายามทำตัวเป็นจุดสนใจ ยูเมะโกะเล่นเปียโนเก่ง และเกลียดพริกหยวก
ครูโคอิเกะ (ญี่ปุ่น: 小池先生; โรมาจิ: Koike Sensei) เป็นครูในโรงเรียนที่มิตซึบะ เคนอิจิเกรงกลัวที่สุด เพราะเขามักขาดส่งงานวิชาของครูคนดังกล่าว และมักสอบตกในรายวิชาที่ครูผู้นี้สอนเสมอ ทั้งนี้ครูโคอิเกะกล่าวมักปรากฏในการ์ตูนเรื่องอื่น ๆ ด้วย อาทิ เป็นพ่อครัวร้านราเม็งในเรื่อง ผีน้อยคิวทาโร่ เป็นรูปประดับในร้านราเม็งที่โดราเอมอนไปรับประทานจากเรื่อง โดราเอมอน นอกจากนี้ยังปรากฏในการ์ตูนเรื่อง บิริเก็ง (ビリ犬) และ อุลตราบี (ウルトラB)
ครูไอโกะ (ญี่ปุ่น: 愛子先生; โรมาจิ: Aiko Sensei) เป็นครูวิชาดนตรีประจำโรงเรียน เธอเป็นรักแรกของครูโคอิเกะ
ศาสตราจารย์ชิโนบิโนะ (ญี่ปุ่น: シノビノ博士; โรมาจิ: Shinobino Hakase) เป็นศาสตราจารย์ที่อาศัยอยู่ในสหรัฐอเมริกา (USA) และเป็นผู้คิดค้นโทเงจิโร่
โทเงจิโร่ (ญี่ปุ่น: トゲ次郎; โรมาจิ: Togejirō) เป็นกระบองเพชรที่มีพลังพิเศษ โทเงจิโร่ได้ถูกส่งมาให้ถึงที่ประเทศญี่ปุ่นโดยศาสตราจารย์ชิโนบิโนะจากสหรัฐอเมริกา
อิซาโยอิ (ญี่ปุ่น: 十六夜; โรมาจิ: Izayoi) เป็นนินจาหญิงโคงะผู้เป็นรุ่นพี่ของเคมุมากิ เคมุโซ และศัตรูตัวฉกาจของฮาโตริ คันโซ อิซาโยอิปรากฏตัวในนินจาฮาโตริ รีเทิร์น
โรเบิร์ต (ญี่ปุ่น: ロバート; โรมาจิ: Robert) เป็นนินจาชาวอเมริกันที่เป็นลูกศิษย์ของฮาโตริ คันโซ โรเบิร์ตปรากฏตัวในนินจาฮาโตริ รีเทิร์น
ฮาโตริ จินโซ (ญี่ปุ่น: ハットリ ジンゾウ; โรมาจิ: Hattori Jinzō) เป็นท่านพ่อของฮาโตริ คันโซ และฮาโตริ ชินโซ
จิปโป (ญี่ปุ่น: ジッポウ; โรมาจิ: Jippō) เป็นสัตว์ประหลาดเต่ายักษ์นินจา คู่หูของฮาโตริ คันโซ
มาเมชิโยะ (ญี่ปุ่น: キトゥ; โรมาจิ: Kittu) เป็นแมวน้องเล็กของคาเงะชิโยะ เขาคิดว่าคาเงะชิโยะเป็นพี่ใหญ่ ซึ่งมาเมชิโยะใช้วิชานินจาได้ด้วย มาเมชิโยะปรากฏตัวในนินจาฮาโตริ รีเทิร์น
โมมอมเบะ (ญี่ปุ่น: モモンベ; โรมาจิ: Momombe) เป็นกระรอกนินจาอิงะที่เป็นเพื่อนสมัยเด็กของชิชิมารุ โมมอมเบะใช้วิชานินจาได้มากกว่าชิชิมารุ โมมอมเบะปรากฏตัวในนินจาฮาโตริ รีเทิร์น
ไท-จัง (ญี่ปุ่น: タイちゃん; โรมาจิ: Tai-chan) เป็นเด็กทารกที่ใช้วิชานินจาได้อย่างชำนาญ เขาได้เรียนรู้วิชานินจาที่สอนโดยฮาโตริ คันโซ ไท-จังปรากฏตัวในนินจาฮาโตริ รีเทิร์น
โทโกะ (ญี่ปุ่น: トコ; โรมาจิ: Toko) เป็นสัตว์เลี้ยงของคาวาอิ ยูเมะโกะ โทโกะมักจะชอบเล่นกับมิตซึบะ เคนอิจิอยู่เสมอ มันจึงได้กลายมาเป็นเพื่อนกับมิตซึบะ เคนอิจิ โทโกะปรากฏตัวในนินจาฮาโตริ รีเทิร์น
มิมิคกี้ (ญี่ปุ่น: ミミッキー; โรมาจิ: Mimicky) เป็นศัตรูของคาเงะชิโยะ และสัตว์เลี้ยงตัวเก่าของเคมุมากิ เคมุโซ
โมคามารุ (ญี่ปุ่น: もかまる; โรมาจิ: Mokamaru)